Απόφαση του Γενικού Δικαστηρίου (πρώτο τμήμα) της 10ης Απριλίου 2019 – Γερμανία κατά Επιτροπής

(Υπόθεση T-229/17)

«Προσέγγιση των νομοθεσιών – Κανονισμός (ΕΕ) 305/2011 – Κανονισμός (ΕΕ) 1025/2012 – Προϊόντα του τομέα δομικών κατασκευών – Εναρμονισμένα πρότυπα EN 14342:2013 και EN 14904:2006 – Υποχρέωση αιτιολογήσεως»

1. Προσφυγή ακυρώσεως – Πράξεις δεκτικές προσφυγής – Έννοια – Εναρμονισμένο τεχνικό πρότυπο το οποίο εκδόθηκε βάσει κανονισμού και δημοσιεύθηκε στην Επίσημη Εφημερίδα της Ευρωπαϊκής Ένωσης – Εμπίπτει (Άρθρο 263 ΣΛΕΕ· κανονισμός 305/2011 του Ευρωπαϊκού Κοινοβουλίου και του Συμβουλίου, άρθρο 8 §§ 3 και 4) (βλ. σκέψη 41)

2. Προσφυγή ακυρώσεως – Αρμοδιότητα του δικαστή της Ένωσης – Αίτημα με το οποίο ζητείται να απευθυνθεί εντολή προς θεσμικό όργανο – Απαράδεκτο (Άρθρα 263 και 266 ΣΛΕΕ) (βλ. σκέψη 46)

3. Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Ανακοινώσεις της Επιτροπής που αφορούν εναρμονισμένα πρότυπα – Δεν εμπίπτουν (Άρθρο 263 ΣΛΕΕ) (βλ. σκέψεις 48-50)

4. Πράξεις των θεσμικών οργάνων – Αιτιολογία – Υποχρέωση αιτιολογήσεως – Περιεχόμενο (Άρθρο 296, εδ. 2, ΣΛΕΕ) (βλ. σκέψεις 62, 63)

5. Προσέγγιση των νομοθεσιών – Προϊόντα του τομέα δομικών κατασκευών – Κανονισμός 305/2011 – Εναρμονισμένα πρότυπα – Εγγύηση μέσω των εναρμονισμένων προτύπων της τηρήσεως των βασικών απαιτήσεων που ισχύουν για τα δομικά έργα – Υποχρέωση επαληθεύσεως από την Επιτροπή – Δεν υφίσταται (Κανονισμός 305/2011 του Ευρωπαϊκού Κοινοβουλίου και του Συμβουλίου, άρθρο 17 § 3) (βλ. σκέψεις 69, 95, 96)

6. Προσέγγιση των νομοθεσιών – Προϊόντα του τομέα δομικών κατασκευών – Κανονισμός 305/2011 – Εναρμονισμένα πρότυπα – Επίσημη ένσταση – Αρμοδιότητα της επιτροπής του άρθρου 22 του κανονισμού 1025/2012 – Ζήτημα που αφορά την τυποποίηση – Εμπίπτει – Ζήτημα που αφορά τεχνικούς κανόνες – Δεν εμπίπτει (Κανονισμοί του Ευρωπαϊκού Κοινοβουλίου και του Συμβουλίου 305/2011, άρθρο 18 § 2, και 1025/2012, άρθρο 22· οδηγία 98/34 του Ευρωπαϊκού Κοινοβουλίου και του Συμβουλίου, άρθρο 5) (βλ. σκέψεις 75-82)

7. Προσέγγιση των νομοθεσιών – Προϊόντα του τομέα δομικών κατασκευών – Κανονισμός 305/2011 – Βασικές απαιτήσεις – Εφαρμογή μέσω εναρμονισμένων προτύπων – Προϊόντα που φέρουν τη σήμανση CE – Τεκμήριο καταλληλότητας προς χρήση – Υποχρέωση τηρήσεως των προβλεπόμενων από τον κανονισμό διαδικασιών για την αμφισβήτηση των εναρμονισμένων προτύπων – Λήψη από κράτος μέλος μονομερών εθνικών μέτρων τα οποία περιορίζουν την ελεύθερη κυκλοφορία προϊόντων του τομέα δομικών κατασκευών τα οποία είναι σύμφωνα με το εναρμονισμένο πρότυπο – Παράβαση (Κανονισμός 305/2011 του Ευρωπαϊκού Κοινοβουλίου και του Συμβουλίου, άρθρα 8 § 4 και 18 § 2) (βλ. σκέψεις 98, 99, 102, 105)

8. Δίκαιο της Ευρωπαϊκής Ένωσης – Εκτέλεση από τα κράτη μέλη – Κριτήρια εκτιμήσεως – Τομέας ο οποίος αποτελεί το αντικείμενο πλήρους εναρμονίσεως με πράξη του παράγωγου δικαίου – Εκτίμηση μόνο βάσει του μέτρου εναρμονίσεως (βλ. σκέψη 100)

Αντικείμενο

Προσφυγή δυνάμει του άρθρου 263 ΣΛΕΕ για την ακύρωση, πρώτον, της αποφάσεως (ΕΕ) 2017/133 της Επιτροπής, της 25ης Ιανουαρίου 2017, σχετικά με τη διατήρηση, υπό περιορισμούς, των στοιχείων αναφοράς του εναρμονισμένου προτύπου EN 14342:2013 «Ξύλινα δάπεδα: Χαρακτηριστικά, αξιολόγηση της συμμόρφωσης και σήμανση» στην Επίσημη Εφημερίδα της Ευρωπαϊκής Ένωσης σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ 2017, L 21, σ. 113), δεύτερον, της αποφάσεως (ΕΕ) 2017/145 της Επιτροπής, της 25ης Ιανουαρίου 2017, σχετικά με τη διατήρηση, υπό περιορισμούς, των στοιχείων αναφοράς του εναρμονισμένου προτύπου EN 14904:2006 «Τάπητες αθλοπαιδιών – Προδιαγραφή για τάπητες εσωτερικών χώρων πολλαπλών αθλοπαιδιών» στην Επίσημη Εφημερίδα της Ευρωπαϊκής Ένωσης σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ 2017, L 22, σ. 62), τρίτον, της ανακοινώσεως της Επιτροπής της 10ης Μαρτίου 2017 στο πλαίσιο εφαρμογής του κανονισμού (ΕΕ) 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (ΕΕ 2017, C 76, σ. 32), στο μέτρο που αναφέρεται στα εναρμονισμένα πρότυπα EN 14342:2013 και EN 14904:2006, τέταρτον, της ανακοινώσεως της Επιτροπής της 11ης Αυγούστου 2017 στο πλαίσιο εφαρμογής του κανονισμού 305/2011 (ΕΕ 2017, C 267, σ. 16), στο μέτρο που αναφέρεται στα εναρμονισμένα πρότυπα EN 14342:2013 και EN 14904:2006, πέμπτον, της ανακοινώσεως της Επιτροπής της 15ης Δεκεμβρίου 2017 στο πλαίσιο εφαρμογής του κανονισμού 305/2011 (ΕΕ 2017, C 435, σ. 41), στο μέτρο που αφορά τα εναρμονισμένα πρότυπα EN 14342:2013 και EN 14904:2006, και, έκτον, της ανακοινώσεως της Επιτροπής της 9ης Μαρτίου 2018 στο πλαίσιο εφαρμογής του κανονισμού 305/2011 (ΕΕ 2018, C 92, σ. 139), στο μέτρο που αναφέρεται στα εναρμονισμένα πρότυπα EN 14342:2013 και EN 14904:2006.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Η Ομοσπονδιακή Δημοκρατία της Γερμανίας φέρει τα δικαστικά της έξοδα καθώς και τα έξοδα της Ευρωπαϊκής Επιτροπής.